زەھەبی

شەمسەدین زەھەبی (٦٧٣–٧٤٨ی کۆچی/١٢٧٤–١٣٤٨ی زایینی) ناسراو بە مێژوونوسی ئیسلام، فەرموودەناس، شەرعزان، ئیمام، مێژوونوس و زانایەکی ئیسلامی بووە، خاوەنی ھەردوو پەرتووکی  و .

 ژیان 
ناوی شەمسەدین محەممەد کوڕی ئەحمەد کوڕی عوسمان کوڕی قایمازی زەھەبییە، لە ٣ی ڕەبیعولئەووەلی ٦٧٣ی کۆچی بەرامبەر تشرینی یەکەمی ١٢٧٤ی زایینی لە دیمەشق لەدایکبووە، باوکی خەریکی کاری زێڕنگەری بووە بۆیە نازناوی زەھەبی بۆ دانراوە، لەتەمەنی منداڵیدا قورئانی لەبەرکردووە و لە تەمەنی لاوێتیدا زیاتر گرنگی بە زانستی خوێندنەوەکان داوە، بەڵام دواتر دەستیکرد بە گوێگرتن لەفەرموودە و زیاتر شارەزابوون تێیدا، بەجۆرێک گەیشتە ئاستێکی بەرز لە زانستی فەرموودەناسیدا.

 کتێبەکان 
ئیمامی زەھەبی ژمارەیەکی زۆر پەرتووکی لەدوای خۆی بەجێھێشتووە کە زیاترن لە دووسەد پەرتووک، لە بوارەکانی مێژوو، فەرموودە، زانستی خوێندنەوە، بیروباوەڕ، فیقھ و ئوسول.

 مردن 
ڕؤژانە لە پێنج قوتابخانەی دیمەشق وانەی دەگوتەوە، و بەردەوام خەریکی نووسینی پەرتووک بوو تا لەکۆتایی تەمەنیدا بینایی لەدەستدا، لەسەر ئەم بارودۆخە مایەوە تاوەکو شەوی دووشەممە ٣ی زولقەعدەی ٧٤٨ی کۆچی بەرامبەر ٤ی شوباتی ١٣٤٨ کۆچی دوایی کرد.

 سەرچاوەکان 

پۆل:زانایانی فەرموودە
پۆل:لەدایکبووانی ١٢٧٤
پۆل:مردووانی ١٣٤٨
پۆل:مێژوونووسە موسڵمانەکان
پۆل:عەرەبەکانی سەدەی ١٤یەم
پۆل:مێژوونووسانی موسڵمان
پۆل:خەڵکی دیمەشق
پۆل:مێژووناسانی سووری
پۆل:کوێرەکان
پۆل:زانا سونییە موسڵمانەکان
پۆل:شافعییەکان
پۆل:ئەسەرییەکان